b'\n_START_ARTICLE_\nConfraria\n_START_PARAGRAPH_\nUna confraria \xc3\xa9s una comunitat que agrupa laics i vol fomentar les relacions fraternals entre els seus membres, reunits al voltant d\'un vincle com\xc3\xba\xcb\x90 un ofici, una devoci\xc3\xb3 religiosa. En origen, les confraries tenien un sentit religi\xc3\xb3s, de foment d\'una devoci\xc3\xb3 determinada entre els laics. Per\xc3\xb2 tamb\xc3\xa9 exercien funcions socioecon\xc3\xb2miques com la representaci\xc3\xb3 d\'una professi\xc3\xb3, la caritat, la benefic\xc3\xa8ncia, la solidaritat entre els seus membres, l\'assist\xc3\xa8ncia als malalts, etc. Les confraries estaven estretament relacionades amb els antics gremis._NEWLINE_S\xc3\xb3n associacions amb un nom propi (habitualment la de la devoci\xc3\xb3 o patr\xc3\xb3), un objectiu definit, un reglament i una organitzaci\xc3\xb3, estant habitualment dirigides per un mestre o superior. Algunes tamb\xc3\xa9 tenen h\xc3\xa0bits, robes o distintius._NEWLINE_Es poden distingir diversos tipus de confraries segons les seves activitats principals\xcb\x90 les de car\xc3\xa0cter gremial o professional (per exemple, les confraries de pescadors, de fusters com la Confraria de mestres fusters a Barcelona, de sabaters com la de Sant Marc Evangelista dels sabaters a Barcelona) o la de seders com la del Col\xc2\xb7legi de l\'Art Major de la Seda a Val\xc3\xa8ncia, dita de Sant Jeroni, origin\xc3\xa0riament constitu\xc3\xafda el 1483, o tamb\xc3\xa9 la de Barcelona, de 1543, dedicada a la Mare de D\xc3\xa8u dels \xc3\x80ngels; les de car\xc3\xa0cter assistencial o caritatiu (Confraria de l\'Arca de l\'Esperit Sant), les dedicades al foment d\'alguna devoci\xc3\xb3 religiosa (per exemple, la Confraria de la Mare de D\xc3\xa9u de Montserrat), o les que promouen processons i altres celebracions populars (com les Confraries de la Sang esteses per tot Catalunya o la Confraria de Sant Sebasti\xc3\xa0 del Pont de Suert)_NEWLINE_Les confraries b\xc3\xa0siques s\xc3\xb3n les dedicades a la promoci\xc3\xb3 de la cultura del vi, com ara les diverses confraries de tastavins o la Confraria del Cava._NEWLINE_Per la seva major antiguitat o en virtut de privilegis rebuts, algunes confraries s\'anomenen "arxiconfraries" (per exemple l\'Arxiconfraria de la Pur\xc3\xadssima Sang de Barcelona)\n_START_SECTION_\nConfraries b\xc3\xa0quiques\n_START_PARAGRAPH_\nSon les dedicades al foment i el gaudi de la cultura del vi.'